નવા સપ્તાહનો આરંભ ઑટો, સિમેન્ટ તથા સ્ટીલના માસિક વેચાણના આંકડાની અસરથી થશે. ચોમાસાની વિદાય સાથે આગામી સમયમાં સિમેન્ટની માગ વધવાની સંભાવના છે. સામે પક્ષે વ્યાજબોજ, નાણાભીડ અને સરકારી દિશાદોરના અભાવે ઇન્ફ્રાસ્ટ્રક્ચર તથા રિયલ્ટી સેક્ટર માર ખાઈ રહ્યું છે એની માઠી અસર પણ સિમેન્ટના કિસ્સામાં ધ્યાનમાં લેવી ઘટે. ત્રણ માસમાં સેન્સેક્સના ૧૩ ટકાના ગાબડા સામે ઑટો ઇન્ડેક્સ માંડ સાડાત્રણ ટકા ઘટ્યો છે, પરંતુ પેટ્રોલ-ડીઝલ અને વ્યાજદરની વૃદ્ધિ થકી આગામી સમય ઑટો ઇન્ડસ્ટ્રીઝ માટે ડી ગ્રોથનો રહેવાની આશંકા છે. ૧૨ ઑક્ટોબરના રોજ ઇન્ફોસિસનાં પરિણામ સાથે સપ્ટેમ્બર ક્વૉર્ટરનાં કંપની પરિણામોની સીઝન આરંભાશે.